III. Tamalakgnú laksasti lakatunu pulatamatni nak xlitapitsin nema waja , akxni taskiní:
1o. Nemá liputum usu liputuminitni nataskin xlakata katáwi sasti lakatunu pulatamatni, nakgalhi Kana 120, 000 tachixkuwit.|2o. Kamakanajlikan nak ixlakatin ixlakkaxtlawananín tapakgsit xlakata takgalhi tamalakaskinit nema natalilakgtaxtu nak ixlilakkaxtlawan lilatamat.|3o. Kakgaxmatkan ixpulakkaxtlawan tapakgsit xala pulakatum pulatamat nemá tapitsiputuma, pala maktí usu nimaktí ja'é sasti pulakatum pulatamat, nalitamakgxtakga natawan pala kgantaxtú usu nikgantaxtú ixli'akgchaxan papa' natatiyanikan kilhtamakú akxni nakawanikan.|4o. Nachu kakgaxmátka xapuxku mapakgsina xalipulatamatni, namalakgacha ixliakgtujun cichini' natatiyanikan kilhtamaku akxni makatsinika.|5o. Kalalh litalhkatayat xatalhkan xasasti pulakatum pulatamat kilhmattutu xlakata lata xliwakg xtlawananín tapakgsit chu xtatlawananín tapakgsit.|6o. Xtalakaxtlan xputamakstxumit xlakaxtlawananín tapakgsit katamakanajlilh lakglhuwa xpulakkaxlan tapakgsit xapulakatunu pulatamat pulakatunu, pula natakxila xatatsokgni, tíku matlaninit akxni kilhtsukulh.|7o. Pala xputamakxtumit xlakkaxtlawananín tapakgsit aná tiyat nemá tapitsiputun, nimatlaninit, xatamatlanit nemá uku lichiwinaw, nalitaxtu kilhmattutu xlakata lata xliwakg xputamakxtumit xlakaxtlawananín tapakgsit xapulakatunu pulatamatni.